Diari Oficial de la Generalitat Valenciana


Sumari del DOGV 7858, del 25-08-2016 (2016/6005)

Notificació de la sentència dictada en el rotlle d'apel·lació número 471/2016.
------------------------------------------------------------------------------

### Dades del document

Número de DOGV
:   7858

Data del DOGV
:   25-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6005


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 471/2016. [2016/6005]  
La Secció Sisena de l??Audiència Provincial de València ha dictat, en el rotlle d'apel·lació número 471/2016, la resolució que té l'encapçalament i la part dispositiva que són com segueix:  
  
«Sentència número 337  
President: Vicente Ortega Llorca.  
Magistrats: María Mestre Ramos i José Francisco Lara Romero.  
València, 20 de juliol de 2016  
La Secció Sisena de l??Audiència Provincial de València, integrada pels magistrats anotats al marge, sent-ne ponent María Mestre Ramos, ha vist aquest recurs d'apel·lació interposat contra la sentència, de data 7 de gener de 2016, dictada en actuacions de judici ordinari número 13/2010, tramitades pel Jutjat de Primera Instància número 4 de Sagunt.  
  
Han sigut part en el recurs, com a apel·lant demandant, la Comunitat de Propietaris Edifici Avinguda Entre Naranjos, 2, Canet d'En Berenguer, representada pel procurador dels tribunals Vicente Adam Herrero i assistida del lletrat Javier Andani Cervera; com a apel·lat demandat, Francisco Santibáñez Sánchez, representat pel procurador dels tribunals Francisco Real Marqués i assistida del lletrat Francisco Real Cuenca; com a apel·lat demandat, José Luis Sáez Martínez, representat pel procurador dels tribunals Gonzalo Sancho Gaspar i assistida del lletrat José Luis Martínez Galvañ; i, com a part apel·lada demandada, Francisco Vigueras Marín Balde.  
Dispositiva  
Atés el que s'ha exposat, la Secció Sisena de l??Audiència Provincial de València, en nom del rei i per l'autoritat conferida per la Constitució aprovada pel poble espanyol, decideix:  
1. Estimar parcialment el recurs d'apel·lació interposat per la Comunitat de Propietaris Edifici Avinguda Entre Naranjos, número 2, Canet d'En Berenguer.  
2. Revocar parcialment la sentència de data 7 de gener de 2016 i, en conseqüència:  
A) Desestimar l'excepció de prescripció al·legada per Francisco Santibáñez Sánchez i José Luis Sáez Martínez.  
B) Estimar íntegrament la demanda interposada per la Comunitat de Propietaris Edifici Avinguda Entre Naranjos, número 2, Canet d'En Berenguer, i condemnar:  
a) L'entitat mercantil Lujaisa, SL, i Francisco Santibáñez Sánchez, solidàriament, a abonar a la comunitat actora pels defectes de l'àtic coberta l'import de 200 euros, pels defectes de planta baixa fissura i clavill l'import de 44 euros, i pels defectes en la terrassa balcó l'import de 16.565 euros, més 3.857,7 euros (factures de deficiències reparades).  
  
b) L'entitat mercantil Lujaisa, SL, i Francisco Santibañez Sánchez i José Luis Sáez Martínez, a abonar els defectes en el semisoterrani per l'import de 1.830 euros i els existents a la planta baixa rampa per import de 2.315,5 euros.  
c) L'entitat mercantil Lujaisa, SL, i Francisco Santibáñez Sánchez i José Luis Sáez Martínez, solidàriament, hauran d'abonar les quantitats fixades en la sentència en concepte de despeses de transport, runes, mitjans auxiliars i seguretat i salut; el 13 % de despeses generals i 6 % de benefici industrial; el 10 % d'IVA i els honoraris de l'arquitecte (projecte, direcció d'obra, més IVA).  
3. En aquesta alçada no es fa una condemna expressa a costes processals; en primera instància s'imposen a la part demandada.  
4. Amb devolució del dipòsit.  
Aquesta sentència no és ferma i, en contra, s'hi pot interposar un recurs de cassació davant de la Sala Civil del Tribunal Suprem, si s'acredita interés cassacional. El recurs s'interposarà per mitjà d'un escrit presentat en aquest tribunal en el termini de 20 dies hàbils comptadors des de l??endemà de la notificació (art. 477 i 479 LECn).  
També podran interposar recurs extraordinari per infracció processal davant de la Sala Civil del Tribunal Suprem per algun dels motius previstos en la Llei d'Enjudiciament Civil. El recurs haurà d'interposar-se mitjançant un escrit presentat davant d'aquest tribunal dins dels 20 dies hàbils comptadors des de l??endemà de la notificació (art. 470.1 i DF 16a LECn), recurs extraordinari per infracció processal o recurs de cassació per interés cassacional.  
Aquesta és la nostra sentència, que pronunciem, manem i firmem.»  
  
  
Aquesta sentència es publica en el Diari Oficial de la Comunitat Valenciana, a fi de notificar-la a la part incompareguda, demandada apel·lada Luijasa, SL.  
  
València, 25 de juliol de 2016.- La lletrada de l'Administració de Justícia: Eugenia Rosa Martín Landete.